પાલનપુરના વડગામમાં તાલુકાના ગીડાસણ ગામમાં 23 વર્ષીય રમીલાબહેને પોતાના પતિ પ્રકાશભઆઈ રાવળને નાસ્તામાં ઝેર ખવડાવી દીધું હતું અને પોતાના બે સંતાનોને લઇ પોતાના પ્રેમી સાથે ફરાર થઇ ગઇ હતી. પ્રકાશ રાવળ પાલનપુરની એક ખાનગી હોસ્પિટલમાં સારવાર ળઈ રહ્યો છે ગીડાસણના પ્રકાશભાઇ મણાભાઇ રાવળ ના લગ્ન છ વર્ષ અગાઉ વડગામ તાલુકાના વરણાવાડાના લક્ષ્મણભાઇ રાવળની પુત્રી રમીલાબેન સાથે થયા હતા. આ લગ્નજીવનથી તેમને 3 વર્ષનો પુત્ર ક્રિશ અને 21 દિવસની પુત્રી છે. રમીલાબેનને વડગામના માહિ ગામના ઇશ્વરભાઇ મફાભાઇ રાવળ સાથે પ્રેમ પાંગરતા તેણે અડચણરૂપ બનતા પતિને નાસ્તામાં ઝેર આપી દીધું હતું અને બંને સંતાનોને લઇ પ્રેમી સાથે નાસી ગઈ હતી. પાલનપુર પશ્ચિમ પોલીસ મથકે ફરિયાદ નોંધાવતાં પોલીસે પરિણીતા અને તેના પ્રેમી સામે ગૂનો નોંધી વધુ તપાસ હાથ ધરી છે.